b'\n_START_ARTICLE_\nZare\xc4\x8dki krov\n_START_PARAGRAPH_\nZare\xc4\x8dki krov je prostrana pe\xc4\x87ina koja podsje\xc4\x87a na krov iznad koje rje\xc4\x8dica Pazin\xc4\x8dica u svom toku stvara desetak metara visok vodopad i jezero skoro deset metara dubine. Jedna je od najzanimljivijih prirodnih atrakcija doline Pazin\xc4\x8dice. Nalazi se 3 km od Pazina prema Cerovlju u Hrvatskoj. Svi slapovi na Pazin\xc4\x8dici imaju taj karakteristi\xc4\x8dan oblik - pe\xc4\x87inu ispod vodopada. Nizvodno od Zare\xc4\x8dkog krova nalazi se pe\xc4\x87ina i slap Pazinski krov._NEWLINE_Tijekom ljetnih mjeseca mladi Pazinjani tu pronalaze mjesto za kupanje i osvje\xc5\xbeenje. Okolne stijene su kao ure\xc4\x91eni penja\xc4\x8dki smjerovi cijenjeni me\xc4\x91u penja\xc4\x8dima.'